Známy battle royale titul PlayerUnknown's Battlegrounds sa dočkal ďalšieho vylepšenia. Po novom si môžete zahrať so svojími priateľmi aj v prípade, že hráte na odlišných konzolách. Konkrétne sa novinka týka Xbox One a PlayStation 4, informuje CNET.
Po novom si teda počas vyhľadávania či vytvárania zápasu hra súčasne povyberá z hráčov oboch konzol. Tí sa v prostredí hry odlišujú príslušnou ikonou, vďaka čomu dokáže každý veľmi rýchlo zistiť, kto hrá na akej platforme.
Console Players: Update 4.3 is now available on live servers!
This update also brings Cross Platform Play, allowing PlayStation and Xbox players to be entered into the same matchmaking pool, as well as Survival Mastery, the DBS, and more!
— PUBG Europe (@PUBG_EU) October 1, 2019
Smutnou správou je, že cross-play nedorazil spolu s cross-party, teda s hráčmi hrajúcimi z iného zariadenia nemôžete vytvárať tímy, teda aspoň zatiaľ. Tvorcovia totiž plánujú časom implementovať aj túto funkciu.
Cross-play medzi dvoma platformami je dobrovoľný, čo znamená, že si túto možnosť môžete vypnúť v nastaveniach.